alexandrainst/scandi-wiki huggingface dataset:
Sameland

Sameland, eller Sápmi, (nordsamisk: Sápmi, lulesamisk: Sábme eller Sámeednam, sørsamisk: Saepmie, umesamisk: Sábmie, skoltesamisk: Sääʹmjânnam) er den tradisjonelle betegnelsen på samenes nasjon. Sápmi ligger i Nord-Europa og omfatter de nordlige deler av Fennoskandia. Regionen strekker seg over fire land: Norge, Sverige, Finland og Russland. «Sameland» tilsvarer «Sami eatnam» brukt av Isak Saba i den samiske nasjonalsangen fra rundt 1900.

Samene i Norge, Sverige og Finland har sameting som politiske organ. Samiske organisasjoner fra alle fire land deltar i Samerådet.

Regionen har sitt eget fotballag, Same Spábbáčiekčanlihttu, som spiller i N.F.-Board, vant 2006 VIVA World Cup og var vertskap for 2008 arrangementet.

Landskap og klima 
Det meste av Sameland ligger nord for polarsirkelen. I vest finner man fjorder, dype daler, isbreer og fjell - det høyeste er Kebnekaise. På svensk side av Sápmi preges landskapet av store elver. Lengst mot nordøst er det tundra, men uten permafrost.

Klimaet i Sameland er subarktisk, og vegetasjonen er derfor sparsom, bortsett fra i de mer skogrike traktene lengst mot sør. Den fjellrike vestkysten har betydelig mildere vintre og mer nedbør enn de store områdene i øst. Nord for polarsirkelen har Sápmi mørketid i vintersesongen og midnattssol om sommeren. Tradisjonelt deler samer året i åtte sesonger.

Naturressurser  
Sameland har rike naturressurser - med et dyreliv av rein, ulv og bjørn i tillegg til et rikt fiske i sjø og elver. Det er også påvist forekomster av verdifulle mineraler: jernmalm på svensk side, gull på finsk side, kobber på norsk side, og nikkel og apatitt på russisk side.

De siste tiårene har man fått en økende erkjennelse internasjonalt og nasjonalt av at tradisjonell samisk bruk av naturressurser kan gi eiendoms- og bruksrettigheter.

Referanser

Eksterne lenker 
 

Europas geografi
Samene
Sputnik 1

Sputnik 1  (russisk: «Спутник» (betyr både «følgesvenn» og «satellitt»)) var den første kunstige satellitten i bane rundt Jorden. Den ble skutt opp av Sovjetunionen 4. oktober 1957, og kom som en stor overraskelse på USA og resten av verden, og resulterte i «Sputniksjokket». Sovjet viste med dette at landet hadde raketter som kunne rekke USA, og oppskytingen av Sputnik 1 ble startskuddet for det såkalte «romkappløpet» mellom USA og Sovjetunionen. 

Satellittens diameter var 58 cm. 

Sovjetisk og russisk romfart
Satellitter
Hendelser i 1957
Romutforskning i 1957
Internasjonale relasjoner i 1957
Trondheim Maraton

Trondheim Maraton er Norges eldste maraton, og arrangeres hver høst. Helmaraton starter ved Nidarosdomen og går videre langs Nidelvas bredder. Arrangør er Nidelv IL og Bedriftsidretten Midt-Norge Sør. Trondheim Maraton ble første gang arrangert i 1969 under navnet Studentmaraton. Løpet fikk navnet Trondheim Maraton i 1983.

Løyperekorder

Referanser

Eksterne lenker 
 Trondheim Maraton; www.trondheimmaraton.no

Maraton
Sportsarrangementer i Trøndelag
Sport i Trondheim
Friidrettsstevner
Friidrett i Norge
Repeterende arrangementer etablert i 1969
Rolf Groven

Rolf Dagfinn Groven (født 11. mars 1943) er en norsk bildekunstner fra Fræna i Møre og Romsdal. Han er utdannet innen byplanlegging, arkitektur og kunst, og slo gjennom som kunstner med bildet «Rolv Wesenlund og Mona Lisa» i 1971. 

Mange av bildene bærer preg av et politisk standpunkt som hører til hos miljøvernbevegelsen, for eksempel «Oljeferden i Hardanger» (1975) og «Bruer og ferge», som begge er malt fritt etter Adolph Tidemand og Hans Gudes «Brudeferd i Hardanger», og «Alta» (1980). Også motstand mot EU kan leses i flere av Grovens bilder.

Groven har flere ganger provosert kraftig med sin politiske kunst. I 1999 ble det oppstyr over maleriet «Kinder, Kirche, Küche». Dette maleriet viser blant annet statsminister Kjell Magne Bondevik i en badestamp sammen med Carl I Hagen, og et spedbarn med Vidar Kleppes ansikt som sitter på fanget til den nakne Valgerd Svarstad Haugland. Dette bildet ble refusert fra Høstutstillingen i 1999.

Rolf Groven var tidligere gift med Gro Isachsen. De har et barn sammen.

Referanser

Eksterne lenker 
 Rolf Grovens hjemmeside
 Kunstner-CV hos Galleri Amare

Norske malere
Personer fra Fræna kommune
Fødsler i 1943
Vekt

En vekt er i allmennhet et måleinstrument som skal kunne måle et legemes masse (SI-enhet: kilogram, kg) indirekte via måling av tyngde (SI-enhet: newton, N). Måleprosessen kalles en veiing fra verbet å veie. Måleresultatet er legemets masse, uformelt av og til kalt «vekt» (selv om det egentlig refererer til en kraft).

Instrumenter som mer korrekt oppgir måleresultatet i krefter (målt i newton) kalles også for vekter.

Typer 
Instrumentet vekt blir hovedsakelig bygd opp på to forskjellige måter som blir opphav til typebetegnelsene fjærvekt og skålvekt. De to målemetodene er fundamentalt vesensforskjellige.
Fjærvekta finner objektets kraft mot jorda på det stedet der veiingen foregår.
Skålvekta sammenligner objektets masse med referanseobjekters masse, som kalles lodd.

Smartvekt 
Smartvekt brukes løst av vekter med flere mer eller mindre nyttige ekstrafunksjoner. Eksempler på dette er smarte badevekter med nettilkobling (for eksempel via WiFi eller Bluetooth) som logger vektutviklingen, og som for eksempel kan vises i en nettleser eller mobilapplikasjon. Mange smartvekter kan også beregne benmasse, kroppsmasseindeks, fettprosent, muskelmasse og andel vann i kroppen. På den måten kan smarte vekter til en viss grad ta hensyn til faktorer som om man er dehydrert eller har gått på toalettet før målingen.

Konvertering mellom masse og vekt 
Siden en med veiing oftest vil frem til stoffmengden (massen) av objektet, er det bare skålvekta som er prinsipielt korrekt. Fjærvekta ville vise helt feil på månen og har noen små feil på jorda; ca. 0,5 % forskjell mellom polene og ekvator. I detalj:

Måling av masse med likearmet skålvekt
 
Definisjon

dvs.

Med skålvekter veies et legeme ved at en likearmet vektbjelke utbalanseres av flere lodd med kjente masser. Gravitasjonens størrelse er likegyldig og vi måler vekten som gjenstandens masse i kilogram (kg) ved sammenligning. Noe gravitasjon må dog være til stede for at skålvekten skal fungere.

Masse kan også måles uten gravitasjon, se masse og treghet.

Måling av masse med ulikearmet skålvekt
 
Definisjon

dvs.

Slike skålvekter kalles ofte for bismer og var hyppig å se i tidligere handel. På et bismer kan opphengningspunktet eller referansemassen flyttes inntil balanse er oppnådd. Objektets masse blir så beregnet.

Måling av masse med fjærvekt

Definisjon

Med en fjærvekt veies et legeme ved at en elastisk fjær deformeres av kraften som legemet får i jordas gravitasjonsfelt. Deformasjonen er lineært avhengig av kraften som virker på fjæren.  Det som måles, er derfor en kraft og ikke egentlig en masse. Kraften er proporsjonal til produktet av jordas gravitasjon og legemets masse. Kraften blir likevel ikke angitt i N, men i kg idet skalaen er forfalsket og forutsetter jordas tyngdekraft som en gitt fast størrelse på 9,81 m/s².

Moderne digitale kjøkken- og personvekter er fjærvekter av type.

Referanser

Se også
 Lodd
 Masse
 Vektstang

Måleinstrumenter
Masse
Kraft
Hindi

Hindi (हिन्दी) tilhører den indoariske språkgruppen og snakkes av omkring 200 millioner mennesker, er andrespråk for 300 millioner, og det offisielle språket i India (i tillegg til engelsk). Om hindi regnes sammen med det nært beslektede språket urdu, er de det tredje største språket i verden. Selv om hindi og urdu har utviklet seg i forskjellige retninger i løpet av 1900-tallet, undervises det av og til (kurs) i hindi- og urdu sammen, spesielt i grammatikk. Hindi skrives med devanagari-skrift og inneholder i tillegg et stort antall lånord fra sanskrit.

Referanser

Eksterne lenker 
 Hindi - UCLA Language Materials Project, University of California Los Angeles (UCLA).
Ganges

Ganges er Indias største elv og er også kjent som Gangesfloden i Skandinavia, mens den andre steder i verden blir den  også betegnet som Ganga. Padma og Meghna er andre navn på elven.

Gangeselven begynner i det mektige Himalaya og er 2 510 km lang, med en høydeforskjell på 3 140 m. Kilden til elven er Gangotribreen, og i dette området er Ganges også kjent som Bhāgirathi. Elvene Jahnavi og Alakananda flyter dessuten sammen med Bhāgirathi i Himalaya. Den enorme elva har et elvedelta som starter omkring 400 km fra Bengalbukten (Bangladesh), hvor den til slutt ender opp.

Ganga er den aller helligste elv for hinduer og blir derfor ofte omtalt som Moder Ganges og «Den hellige elv». Den blir dyrket som gudinnen Ganga i hinduismen. Elven har historisk sett vært viktig for mange tidligere provinshovedsteder og keiserbyer. En rekke av stedene langs elven er også sentrale pilegrimsteder.

Den er også livsviktig for mange som bor langs elvens løp og som er avhengig av den for sitt daglige behov. Selv om vannet er forurenset er det mange som drar dit for å vaske seg i det hellige vannet for å bli renset for synd. Vann fra elven blir også gitt bort i bryllup, og til mennesker som er syke. Noen strør også en avdød hindus aske fra kremasjonen i elva Ganges eller en annen elv. Håret til et hindu-barn blir også ofte strødd i elven.

Elva er 2 510 km lang. En rekke målinger oppgir lengden 2 700 km. Nedbørfeltet er 1 125 000 km².

Navnet «Ganges», med endelse «-es», kom til vestlige språk via latin fra antikkens greske kilder, særlig fortellinger om Aleksander den stores kriger i India.

Referanser

Litteratur 
 Alter, Stephen (2001): Sacred waters: a pilgrimage up the Ganges River to the source of Hindu culture, Harcourt, ISBN 978-0-15-100585-7
 Darian, Steven G. (2001): The Ganges in myth and history, Motilal Banarsidass Publ., ISBN 978-81-208-1757-9

Eksterne lenker 
 
 Land and the people of the Ganges
 On Thinner Ice (如履薄冰): signs of trouble from the Water Tower of Asia, where headwaters feed into all the great rivers of Asia, GRIP, Asia Society and MediaStorm
 «Melting Glaciers Threaten Ganges», Washington Post
 

Elver i India
Elver i Bangladesh
 
1000 artikler enhver Wikipedia bør ha
Perestrojka

Perestrojka (перестро́йка) er det russiske ordet for de økonomiske reformene som ble innført i juni 1987 av den sovjetiske lederen Mikhail Gorbatsjov. Ordets bokstavelige betydning er omstrukturering, og henviser til omstruktureringen av Sovjetunionens økonomi. Vitenskap og teknologi ble prioritert høyere enn før, og det ble også åpnet for en begrenset form for markedsøkonomi. Gorbatsjov ønsket økt effektivitet og vekst i den sovjetiske økonomien. I kjølvannet av dette kom det flere betydelige politiske og kulturelle reformer som etter hvert møtte massiv motstand fra ulike hold. Unionens økonomiske situasjon var på randen av sammenbrudd og prosessen endte i oppløsningen av unionen, 26. desember 1991. Ordet skrives iblant «perestroika», siden begge versjonene er riktig oversatt i fra russisk.

Se også
Glasnost

Referanser

Eksterne lenker 
 

Reformer
Sovjetunionen
Russiske ord og uttrykk
Oppløsningen av Sovjetunionen
1980-årene i Sovjetunionen
Politikk i 1980-årene
TINE

TINE er et norsk samvirkeselskap eid av melkeprodusenter som leverer melk til selskapet. Kjernevirksomheten er produksjon og salg av melk, ost og andre meieriprodukter i Norge og utlandet. Per 2016 har konsernet  ansatte, og konsernet eies av  melkeprodusenter. Konsernet omfatter morselskapet TINE SA og flere hel- og deleide datterselskaper innen annen næringsmiddelvirksomhet.

Historie
Selskapet har spor tilbake til 1856. Da ble det første andelsmeieret startet ved Rausjødalen setermeieri. I 1928 ble Norske Meieriers Eksportlag dannet. Fra 1942 skiftet selskapet navn til Norske Meieriers Salgssentral, og i 1984 ble navnet endret til Norske Meierier. Tinen i logoen ble tatt i bruk som varemerke for meierisamvirket i 1973. Merkevarenavnet slik vi kjenner det i dag, ble tatt i bruk sommeren 1992. I 2002 slo de regionale meieriselskapene seg sammen med Norske Meierier og datterselskapene, til konsernet TINE BA. I 2010 ble selskapet endret til et landsomfattende konsern tilpasset samvirkeloven som var innført fra 2008, og navnet ble endret til TINE SA.

TINE SA er en av de 13 bondeeide landsdekkende samvirkevirksomhetene som er medlem av interesseorganisasjonen Norsk Landbrukssamvirke.

Hel- eller deleide datterselskaper
Norseland Inc. (USA) – heleid datterselskap som står for salg, markedsføring og distribusjon av ost i USA, hovedsakelig Jarlsberg.
Norseland Ltd. (Storbritannia) – heleid datterselskap som står for salg, markedsføring og distribusjon av Jarlsberg, Ridder og brunost i Storbritannia.
Wernersson Ost AB (Sverige) – heleid datterselskap som står for salg og markedsføring av Jarlsberg og TINE Gudbrandsdalsost i Sverige og Danmark.
 Diplom-Is AS – heleid datterselskap som produserer og distribuerer iskrem og andre frosne produkter.
 OsteCompagniet AS – heleid datterselskap som omsetter ostespesialiteter, både gårdsost og importost.
 Fjordland AS – datterselskap (eid 51 %) som driver produksjon, markedsføring og salg av ferdigmat, margarin og yoghurt.

Se også
Konflikten mellom TINE og Synnøve Finden
Meieriloven
Jarlsberg (ost)

Referanser

Eksterne lenker
 Selskapsinfo
 TINE gruppas årsrapporter fra 1998 og framover
 TINE gruppas årsrapport 2014 (.pdf) 
 TINE gruppas årsrapport 2014 (digital)
 Proff.no: Tine SA

 
Varemerker
Selskaper etablert i 1928
Kooperativer i Norge
Mol

Mol kan referere til
Mol (Belgia) – en kommune i provinsen Antwerpen
mol (enhet) – en SI grunnenhet for måling av stoffmengde
Farad

Farad er en avledet SI-enhet for måling av elektrisk kapasitans.Symbolet for farad er F.

Måleenheten er oppkalt etter den engelske fysikeren Michael Faraday.

Definisjon 

En farad er den ladning i coulomb en kondensator vil motta for at spenningen over den øker med 1 volt. En coulomb er ett ampere-sekund. 

Forholdet mellom kapasitans, ladning og potensiell forskjell er lineær. For eksempel, hvis potensialforskjellen over en kondensator halveres, vil lademengden lagret av kondensatoren også bli halvert.

For de fleste applikasjoner er farad en upraktisk stor enhet med kapasitans. De fleste elektriske og elektroniske applikasjoner dekkes av følgende SI-prefikser:

1 mF (millifarad, en tusendel () av en farad) = 0.001 F =  μF =  nF
1 μF (microfarad, en milliondel () av en farad) = 0.000 001 F =  nF =  pF
1 nF (nanofarad, en milliard () av en farad) = 0.001 μF =  pF
1 pF (picofarad, en billiontedel () av en farad)

Eksempel: En 47 mA strøm gjør at spenningen over en kondensator øker med 1 volt per sekund. Denne kondensatoren har derfor en kapasitans på 47mF.

Tilsvarende i Si-enheter 
En farad er en avledet enhet basert på fire av de syv baseenhetene til det internasjonale enhetssystemet: kilogram (kg), meter (m), sekund (er) og ampere (A).

Uttrykt i kombinasjoner av SI-enheter, er faraden:

hvor F = farad, s = sekund, A = ampere, m = meter, kg = kilogram, C = coulomb, V = volt, W = watt, J = joule, N = newton, Ω = ohm, Hz = hertz, H = henry.

Eksempel på bruk 
Forsterkere i bil gir bedre lyd og merkbart mer effekt når det er montert en kondensator på strømkabelen. Kondensatoren fungerer som en energireserve, som mater forsterkeren lynhurtig med strøm ved store effektutslag, f.eks ved kraftige bass-slag. Bassgjengivelsen i bilen er avhengig av at forsterkeren får nok strøm i de krevende øyeblikkene. Hvis ikke vil lyden mangle den riktige "punchen" og virke sløv og upresis.

En tommelfingerregel sier at det trengs:
0,5 F kondensator for effekt på inntil 500 watt.
1,0 F kondensator for effekt på inntil 1000 watt.
1,5 F kondensator for effekt på inntil 1500 watt.

En annen fordel med en kondensator er at den fungerer som et filter som effektivt filtrerer bort støy på strømdelen.

Historie 
Begrepet "farad" ble opprinnelig laget av Latimer Clark og Charles Bright i 1861, til ære for Michael Faraday, for en enhet med ladningsenhet, men innen 1873 hadde faraden blitt en enhet av kapasitans. I 1881 på den internasjonale kongressen for elektrikere i Paris ble navnet farad offisielt brukt for enheten med elektrisk kapasitans.

Kilder 

Avledede SI-enheter
Elektromagnetiske enheter
Henry (enhet)

Henry (H) er en avledet SI-enhet for måling av induktans.Formler for utregning av Henry er: H=Wb/A (weber per ampere) og H=Vs/A (volt × sekund per ampere).

Måleenheten er oppkalt etter fysikeren Joseph Henry (1797-1878).

Avledede SI-enheter
Elektromagnetiske enheter
Siemens (enhet)

Siemens  er en avledet SI-enhet for måling av konduktans (elektrisk ledningsevne).
Symbolet for siemens er S. Måleenheten er oppkalt etter Werner von Siemens.

I engelsktalende land blir av og til mho (ohm baklengs) brukt i stedet for S

Avledning:

1 S = 1 Ω-1 = 1 A/V

Den inverse størrelsen er elektrisk motstand, resistans og måles i Ohm eller Ω.

Elektromagnetiske enheter
Avledede SI-enheter
NextGenTel

NextGenTel AS er et norsk bredbåndsselskap som er heleid av investeringsselskapet Kistefos, og har hovedkontorer på Sandsli i Bergen og i Oslo på Skøyen. Adm. direktør er Trond Bjorøy Larsen.

Selskapet ble etablert 1. mars 2000, og leverer internett- og TV-løsninger (Triple Play) over fiber, trådløst bredbånd og mobilt bredbånd til private husstander og borettslag.

NextGenTel var heleid av det svensk-finske telekommunikasjonsselskapet TeliaSonera frem til desember 2012, da selskapet ble oppkjøpt av Telio. I 2019 ble NextGenTel/Telio kjøpt opp av Kistefos.

Historikk
 31. mars 2005 kjøpte NextGenTel opp FirstMile.
 7. desember 2005 var NextGenTel først ute med nasjonalt tilbud om IPTV over ADSL.
 31. desember 2005 kjøpte NextGenTel opp Ella og LOS, underselskaper av Agder Energi.
 16. mai 2006 ble det annonsert at selskapet kjøpes opp av svenske TeliaSonera.
 30. juni 2006 kjøper NextGenTel opp PC Support Bredbånd AS.
 7. mai 2008 ble NextGenTel kåret til Norges beste kundeservicebedrift under Call Center-dagene.
 1. desember 2008 kjøper NextGenTel 3300 av kundene fra Start bredbånd AS
 26. mai 2009 NextGenTel kjøper bredbånds- og bredbåndstelefoni-virksomheten til Tele2
 20. desember 2012 NextGenTel blir kjøpt opp av teleselskapet Telio som ny eier.
25. mars 2019 NextGenTel blir kjøpt opp av investeringsselskapet Kistefos

Referanser

Eksterne lenker 
  (norsk)

Norske teleselskaper
Selskaper etablert i 2000
2000 i Norge
Grenseløs kommunikasjon

Telenors kulturpris - Grenseløs kommunikasjon er en kulturpris som deles ut årlig av Telenor.

Prisen ble etablert som en del av selskapets kulturprogram i 1995. Den er på 500 000 kroner og tildeles av en egen jury. Den skal ifølge statuttene gå til en person som har gjort en betydelig innsats innenfor kultur, og kan gå til skapende, utøvende eller formidlende virksomhet innen eller på tvers av flere kunstneriske uttrykksformer.

Jury 
 Martin Eia-Revheim, prosjektleder,  Sparebankstiftelsen DNB, juryens leder
Lars Saabye Christensen, forfatter
Ingrid Lorentzen, ballettsjef, Den Norske Opera & Ballett
 Henrik Mestad, skuespiller
Alexandra Archetti Stølen, festivalsjef, Oslo World
Randi Winnem Due, Vice President, Telenor

Vinnere 
 1995 — Svein Tindberg, skuespiller
 1996 — Wenche Øyen, billedkunstner
 1997 — Kjersti Alveberg, koreograf
 1998 — Kari Bremnes, sanger, komponist og tekstforfatter
 1999 — Torun Lian, forfatter og filmregissør
 2000 — Juni Dahr, skuespiller
 2001 — Ingvar Ambjørnsen, forfatter <ref>«Ingvar Ambjørnsen: Djevelens fødselsdag» , ABC Nyheter, 30.mai 2006.</ref>
 Mellom 2002 og 2003 endret Telenor praksis for datering: I pressemeldinger etter 2002 er prisen datert til samme år den utdeles. Tidligere ble prisen datert til året forut for tildeling. Det finnes dermed ingen pristildeling datert 2002.''
 2003 — Verdensteateret, fri teatergruppe etablert av Lisbeth J. Bodd (1958–2014)
 2004 — Ingrid Lorentzen, danser
 2005 — Anne Marit Jacobsen, skuespiller
 2006 — Det internasjonale barnekunstmuseet 
 2007 — Marilyn Mazur, jazzmusiker fra Danmark 
 2008 — Jonas Bendiksen, fotograf
 2009 — Liv Ullmann, skuespiller og regissør
 2010 — Olafur Eliasson, billedkunstner fra Island og Danmark
 2011 — Kringkastingsorkestret, musikk
 2012 — Timbuktu (artist), rockemusiker fra Sverige
 2013 — Hisham Zaman, regissør fra Kurdistan
 2014 — Stian Carstensen, musiker og komponist
 2015 — Jo Strømgren, danser og koreograf
 2016 — Deeyah Khan, filmregissør og plateprodusent
 2017 — Grete Pedersen, dirigent og professor ved Norges musikkhøgskole
 2018 — Vanessa Baird, billedkunstner
 2019 — Kim Hiorthøy, multikunstner
 2020 — Bugge Wesseltoft, jazzmusiker, «for sin evne til å skape nye koblinger mellom ulike sjangre, kulturer og tradisjoner»
 2021 — Marvin Halleraker, karikaturtegnert
 2022 — Girl in Red, Artist

Referanser

Norske kulturpriser
Telenor
Etableringer i 1995
Norman (bedrift)

Norman AS er et norsk IT-selskap, etablert 1. oktober 1984 i Oslo. Selskapets virksomhet er innen datasikkerhet, med produkter for antivirus (viruskontroll), brannmur, antispam, kryptering og antispyware. De har spesialisert seg på proaktive løsninger for sikring av innhold mot ondsinnet programkode (malware), samt etterforskningsverktøy mot det samme. 

Selskapets hovedkontor er i Norge, og dets primærmarkeder er Europa og USA. Normans produkter distribueres både gjennom datterselskaper og via et nettverk av partnere over hele verden.

Høsten 2012 ble Norman ASA splittet i to selskaper: Norman Safeground, som orienterer seg mot privat- og SMB-markedet, og Norman Shark AS, som leverer løsninger rettet mot enterprisemarkedet.

Referanser

Eksterne lenker
 

Etableringer i 1984
Norske programvareselskaper
SuperOffice

SuperOffice (tidligere SuperOffice ASA) er et norsk IT-selskap som ble grunnlagt i 1990 av Une Amundsen. Han har internt omdøpt selskapet til «Superland» og omtaler seg selv som «Kongen av Superland».

Selskapet leverer Customer Relationship Management-løsninger til bedrifter i Europa, USA, Japan og Australia, og har hovedkontor i Oslo.

Børsnotering og delisting

Selskapet har vært notert på Oslo Børs med tickeren SUO, og konsernsjef er Gisle Jentoft. I 2008 ble selskapet delistet fra Oslo Børs.

Merket for god design
SuperOffice CRM 5 ble anerkjent med Merket for god design i 2002.

eJournal

I juli 2007 kjøpte SuperOffice ASA alle aksjene av selskapet eJournal. Avdelingen heter dag SuperOffice eJournal AS. eJournal AS ble startet i februar 1998 i Forskningsparken i Oslo av Anders Kjersem, Trygve Bauer-Nilsen, Karsten Ersland, Christian Løverås og Sverre Hjelm, som tidligere arbeidet for EUnet Norge.

Produktet til eJournal er et webbasert saksbehandlingssystem for å motta, behandle og følge opp henvendelser, oppgaver, prosjekter og arbeidsprosesser, som kobler seg direkte opp mot bedriftens e-postkasser (feks support@, info@) og henter denne e-posten. All kommunikasjon legges i en sentral database, og systemet har funksjonalitet som kvalitetssikrer at alle henvendelser håndteres av rett medarbeider til rett tid. Løsningen har også funksjoner for prosjektstyring og automatisert arbeidsflyt (Workflow).

Systemet benyttes av kunder primært i Norge, for administrasjon av kundesentre (Norwegian, Vy og Posten Norge) og for intern IT-Drift/Helpdesk (Troms Kraft, Ernst & Young og Intility). Andre kunder er GAT Soft.

Referanser

Eksterne lenker
 Norske hjemmeside
 

Proprietær programvare
Norske programvareselskaper
Næringsliv i Oslo
Selskaper etablert i 1990